Feltet ble meldt inn til Buskerud fylkeskommune i juni 2013, og vakte stor oppmerksomhet. Funn av uregistrerte veideristninger skjer svært sjelden. Helleristningene består av tre figurer som forestiller elger. Den største figuren måler over 4 meter i lengde og er den største helleristningen i Norge som forestiller en elg. Den er sett fra siden, med et stort gevir og flere rektangulære riss i kroppen.